cyanic-selkie/wikianc huggingface dataset:
বাংলাদেশের ঔষধ শিল্প
অ্যাকটিভ ফার্মাসিউটিক্যাল ইনগ্রিডিয়েন্ট পার্ক
৪২-প্লটের এ পার্কে ওষুধ শিল্পের বিভিন্ন কাঁচামাল উৎপাদনের জন্য শিল্প স্থাপর করা হবে, যেখানে সরাসরি প্রায় ২৫ হাজার লোকের কর্মসংস্থান সৃষ্টি হবে। প্রকল্পটি বাস্তবায়নের কাজ শেষ করার কথা ছিল ২০১০ সালের ডিসেম্বরে, কিন্তু নানা জটিলতা ও প্রতিকূলতার কারণে প্রকল্পের মেয়াদ ২০১৫ সাল পর্যন্ত বাড়ানো হয়েছিল। কিন্তু ২০১৬ সালের শেষেও তা বাস্তবায়ন করা সম্ভব হয়নি।
সম্ভাবনা
ওষুধ শিল্পে বাংলাদেশের প্রচুর সম্ভাবনা রয়েছে। যার মধ্যে উল্লেখযোগ্য হল - বৈদেশিক মুদ্রা অর্জন ও ব্যাপক কর্মসংস্থান।
বৈদেশিক মুদ্রা
২০০১ থেকে ২০১৪ সালের মধ্যে, ওষুধ রপ্তানিতে বাংলাদেশের বৈদেশিক মুদ্রা অর্জনের পরিমাণ ৩১ কোটি টাকা থেকে বেড়ে প্রায় ৬০৪ কোটি টাকায় উন্নীত হয়, আর ওষুধ তৈরির কাঁচামাল রপ্তানি এক কোটি ১০ লাখ টাকা থেকে ১৬ কোটি ছয় লাখ টাকা ছেড়ে যায়।
কর্মসংস্থান
এ শিল্পের মাধ্যমে প্রায় দু’লাখেরও বেশি মানুষের কর্মসংস্থান হয়েছে, এছাড়াও আরো পাঁচ লাখেরও বেশি মানুষ প্রত্যক্ষ ও পরোক্ষভাবে এ শিল্পের সাথে জড়িত। প্রতিবছর আরো প্রচুর লোকের কর্মসংস্থান বাড়ছে এ শিল্প প্রসারের মাধ্যমে। সব মিলিয়ে ওষুধ উৎপাদন, বিপণন ও খুচরা বাজারজাতের সঙ্গে ১৫ লক্ষাধিক মানুষ সরাসরি সম্পৃক্ত।
জালানি
জালানি বাংলাদেশের এ শিল্প প্রসারে প্রধান অন্তরায়, বিশেষ করে গ্যাস ও বিদ্যুৎ। বিশেষজ্ঞদের মতে, জালানি সমস্যার সমাধান হলে এ শিল্পের প্রসার খুব দ্রুত ঘটবে।
যোগাযোগ
যোগাযোগ এ শিল্প প্রসারের ক্ষেত্রে আরেকটি অন্যতম বাধা। যোগাযোগের ক্ষেত্রে সব ধরনের যোগাযোগ ব্যবস্থার (সড়ক, রেল ও নৌপথ) উন্নয়ন ঘটালে বাংলাদেশে এ শিল্পের প্রসার ঘটবে।
গবেষণা
যেকোন শিল্প প্রসারের ক্ষেত্রে গবেষণা বিশেষভাবে গুরুত্বপূর্ণ। দেশি-বিদেশি বিভিন্ন প্রতিবেদন মতে, বিশ্বের উন্নত দেশগুলো প্রতিবছর গড়ে ১৩৫ বিলিয়ন ডলার গবেষণা খাতে খরচ করে থাকে। যেসব দেশের গবেষণা যত উন্নত, সেসব দেশে শিল্পের প্রসার তত বেশি।
দক্ষ মানবসম্পদ
দক্ষ মানবসম্পদের অভার কোন শিল্প প্রসারের জন্য অন্তরায়। যদিও এ মুহূর্তে বাংলাদেশে ওষুধশিল্প খাতে মেধাবী ও কারিগরি দক্ষতাসম্পন্ন একটি বিশাল মানবসম্পদ রয়েছে, কিন্তু পর্যাপ্ত প্রশিক্ষন ও সুযোগের অভাবে সেই সম্পদকে যথাযথভাবে কাজে লাগাতে পারছে না।
আন্তর্জাতিক স্বীকৃতি
বাংলাদেশের ওষুধের মান আন্তর্জাতিকসম্পন্ন হলেও, ওষুধ নিয়ন্ত্রণকারী প্রতিষ্ঠানগুলো এখনো সে স্বীকৃতি অর্জন করতে সমর্থ হয়নি। এ ছাড়া এখানে বিশ্ব স্বাস্থ্য সংস্থা (ডব্লিউএইচও)-এর অনুমোদিত সরকারি মান যাচাইকারী কোনো ল্যাবরেটরি নেই।
মান নিয়ন্ত্রণ
কোন ওষুধ রপ্তানি ও আন্তর্জাতিক স্বীকৃতির অর্জনের জন্য মান নিয়ন্ত্রণ একটি খুবই গুরুত্বপূর্ণ বিষয়। অনেক সময় বাংলাদেশের ওষুধের মান নিয়ে বিভিন্ন প্রশ্ন রয়েছে, এবং এখনও মাঝে মাঝে নিম্নমানের ওষুধ খেয়ে সাধারণের মৃত্যুর খবর শোনা যায়।
রপ্তানি প্রক্রিয়া
অন্যান্য দেশের তুলনায় অনেক সময় আমলাতান্ত্রিক জটিলতার কারণে বাংলাদেশ থেকে রপ্তানি প্রক্রিয়ায় অনেক বেশি সময় লাগে।
চোরাচালান
ওষুধ সমিতির তথ্যমতে, সারা দেশে অবৈধ দোকানের সংখ্যা প্রায় দেড় লক্ষাধিক। রাজধানীর মিটফোর্ড পাইকারি ব্যবসায়ীদের তথ্যানুযায়ী, প্রতিবছর চোরাচালানের মাধ্যমে এক হাজার কোটি টাকারও বেশি বিদেশি ওষুধ দেশে আসে। এবং অভিজ্ঞদের মতে, এ চোরাচালান রোধ করা গেলে দেশীয় ওষুধের বাজার চাহিদা আরও বাড়বে।
আইনি ও নীতিগত বাধা
বিশ্ব বাজারে বাংলাদেশের ওষুধ রফতানির ক্ষেত্রে কিছু আইনি ও নীতিগত বাধা আছে। সেসব বাধা দূর করার লক্ষ্যে বাংলাদেশ সরকার কাজ করে যাচ্ছে।
সিঙ্গাপুরের প্রশাসনিক বিভাগ
যদিও নগর-রাষ্ট্রে ক্ষুদ্র ভৌত আকার বড় বড় দেশগুলির মতো প্রদেশ, রাজ্য এবং অন্যান্য জাতীয় রাজনৈতিক বিভাগ আকারে জাতীয় উপবিভাগ তৈরির যোগ্যতা অর্জন করে না, তবুও স্থানীয় প্রশাসন এবং নগর পরিকল্পনার অংশ হিসাবে শহরটি তার ইতিহাস জুড়ে প্রশাসনিকভাবে বিভিন্ন ভাবে বিভক্ত হয়েছে।
ইতিহাস
ঐতিহাসিকভাবে এই উপবিভাগসমূহ বিশেষ করে ঔপনিবেশিক যুগে ডাক জেলাগুলির উপর ভিত্তি করে গঠিত হয়েছে। স্থানীয় নির্বাচনের ক্ষেত্রে নির্বাচনী জেলা স্থাপনের প্রয়োজন হয়, তবে, এটি স্থানীয় জেলা প্রশাসনের বিকল্প রূপ হিসাবে ডাক জেলাগুলি পরিপূরক হিসাবে কাজ করে, যেহেতু প্রতিটি নির্বাচনী জেলার নেতৃত্বে সংসদ সদস্য থাকে এবং তারা সংশ্লিষ্ট জেলার ভোটারদের প্রতিনিধিত্ব করেন ও তাদের হয়ে বক্তব্য রাখেন।
সমাজ উন্নয়ন পরিষদ জেলা
১৯৯৭ সালে পিএ আইন বলে প্রতিষ্ঠিত এগুলো প্রতিষ্ঠিত হয়, এখানে আগে ৯ টি জেলা ছিল, যা ৯ টি ভিন্ন সমাজ উন্নয়ন পরিষদ (সিডিসি) দ্বারা পরিচালিত হতো। ২০০১ সালে ৯ টি জেলা এবং সিডিসিকে ৫টিতে রূপান্তরিত করা হয়, তাদের নাম রাখা হয় উত্তর-পূর্ব সিডিসি, উত্তর-পশ্চিম সিডিসি, দক্ষিণ পূর্ব সিডিসি, দক্ষিণ পশ্চিম সিডিসি এবং মধ্য সিঙ্গাপুর সিডিসি। প্রতিটি জেলাকে পরবর্তীতে আরও নির্বাচনী এলাকা এবং নগর পরিষদে বিভক্ত করা হয়েছে।
পরিষদের সীমানা বিদ্যমান রাজনৈতিক বিভাগগুলিকে অনুসরণ করে, প্রতিটি পরিষদ চার থেকে ছয়টি জিআরসি এবং এসএমসি পরিচালনা করে এবং দেশের জনসংখ্যাকে প্রায় সমান অংশে বিভক্ত করা হয়েছে। প্রতিটি সিডিসি একটি পরিষদ দ্বারা পরিচালিত হয়, যার নেতৃত্বে থাকেন একজন নগরাধ্যক্ষ এবং এতে ১২ থেকে ৮০ জন সদস্য থাকে। সদস্যদেরকে পিপলস অ্যাসোসিয়েশনের চেয়ারম্যান বা সহ চেয়ারম্যান নিয়োগ করেন।
স্থানীয় সম্প্রদায়ের মধ্যে সামাজিক বন্ধন এবং সামাজিক সংহতি প্রচারের জন্য সামাজিক কার্যক্রম প্রবর্তন, পরিকল্পনা ও পরিচালনা করা সিডিসির দায়িত্ব। সিঙ্গাপুরের নির্বাচনী সীমানা তুলনামূলকভাবে পরিবর্তনশীল, এবং প্রতিটি সাধারণ নির্বাচনের আগে পর্যালোচনা করা হয়। জেলাগুলি নির্বাচনী এলাকা এবং নির্বাচনী জেলাগুলির সমন্বয়ে গঠিত (২০১৫ সালের সাধারণ নির্বাচনের পরে)।
বর্তমানে পাঁচটি সিডিসি রয়েছে, সিডিসিগুলির নাম হলো:
নগর পরিষদ
এস্টেট পরিচালনার মূল লক্ষ্য নিয়ে নগর পরিষদ আইন বলে ১৯৮৬ সালের সেপ্টেম্বরে প্রথম নগর পরিষদ স্থাপন করা হয়। নগর পরিষদ প্রবর্তনের আগে আবাসন সম্পদ আবাসন উন্নয়ন বোর্ড দ্বারা পরিচালিত হত। যেহেতু এই সম্পদগুলি কেন্দ্রীয়ভাবে পরিচালিত হতো, বোর্ড সমস্ত আবাসন সংস্থার জন্য যে প্রমিত মানের নিয়ম তৈরি করেছিল তা এইচডিবি শহরকে চেহারাতে একঘেয়ে করে তোলে এবং বিভিন্ন এস্টেটের বাসিন্দাদের যে সমস্যার মুখোমুখি হয় তা খুব দ্রুত সমাধান করা সম্ভব হয়নি।
বর্তমানে ২০২০ সালে ১৭ টি টাউন নগর পরিষদ রয়েছে:
নির্বাচনী এলাকা
নগর পরিষদকে এরপর আরও বিভিন্ন নির্বাচনী এলাকায় বিভক্ত করা হয়, যা একক সদস্য নির্বাচনী এলাকা (এসএমসি) বা গ্রুপ প্রতিনিধিত্ব নির্বাচনী এলাকা (জিআরসি) হিসাবে শ্রেণীবিভাগ করা হয়। নির্বাচনী এলাকার সীমানা প্রধানমন্ত্রীর কার্যালয়ের নিয়ন্ত্রণাধীন নির্বাচন দফতর নির্ধারণ করে থাকে ।
প্রশাসনিক অঞ্চল
প্রশাসনিক অঞ্চল হলো পরিকল্পনা অঞ্চলের বিন্যাস।
পরিকল্পনা অঞ্চল
অঞ্চলগুলি আবার পরিকল্পনা অঞ্চলে বিভক্ত করা হয়েছে। নব্বইয়ের দশকে পৌর পুনঃউন্নয়ন কর্তৃপক্ষ দেশকে ৫৫ টি পরিকল্পনা অঞ্চলে বিভক্ত করে। তাদের সীমানা ক্রমবর্ধমানভাবে দেশকে বিভক্ত করার বিকল্প পদ্ধতি হিসাবে গ্রহণযোগ্য হয়ে ওঠে, নির্বাচনী সীমানা অধিক পরিবর্তনশীল প্রকৃতির তুলনায় সীমানা পরিবর্তন না হওয়ায় আরও জনপ্রিয় হয়ে ওঠে। সিঙ্গাপুর পরিসংখ্যান বিভাগ সর্বশেষ ২০০০ সালে দেশব্যাপী জনসংখ্যা আদম শুমারির জন্য এই সীমানা নির্ধারণ করেছে এবং সিঙ্গাপুর পুলিশ বাহিনী যখন আশেপাশের পুলিশ কেন্দ্রগুলির সীমানা নির্ধারণ করে তখন তাদের আনুমানিক সহায়িকা হিসাবে ব্যবহার করেছে, পূর্ববর্তী প্রতিবেশী পুলিশ পোস্ট ব্যবস্থান বিপরীত যা নির্বাচনী বিভাগগুলির ভিত্তিতেও ছিল।
জরিপ জেলা
সিঙ্গাপুরকে ৬৪ টি জরিপ জেলায় বিভক্ত করা হয়েছে যার মধ্যে ৩৪ টি মুকিম (মূলত গ্রামীণ জেলা) এবং ৩০ টি নগর উপবিভাগ।
ডাক জেলা
১৯৯৫ সালের ১ সেপ্টেম্বর কার্যকর হওয়া নতুন ব্যবস্থার আওতায় ডাক জেলার সংখ্যা ১ থেকে ৮৩ টি ছিল। ১৯৯০ এর দশকে নতুন পরিকল্পনার সীমানা প্রবর্তনের আগ পর্যন্ত আদমশুমারি তথ্য এবং অভ্যন্তরীণ সীমানার সর্বাধিক রূপ ডাক জেলাগুলির উপর ভিত্তি করে ছিল।
নানপায় মন্দির
থাম্ব নানপায় মন্দির ( နန်းဘုရားကျောင်း   <span class="IPA" title="Representation in the International Phonetic Alphabet (IPA)">[náɴ pʰəjá tɕáʊɴ] ;  "প্রাসাদ মন্দির") বার্মার মিনিনকাবাতে ( বাগানের দক্ষিণে অবস্থিত একটি গ্রাম) অবস্থিত একটি হিন্দু মন্দির ।  মন্দিরটি মানুহ মন্দিরের পাশে অবস্থিত এবং বন্দী থ্যাটন রাজ্যের রাজা মকুতা দ্বারা নির্মিত হয়েছিল।   এটি কাদা মর্টার, পাথর এবং ইট ব্যবহার করে নির্মিত হয়েছিল ।এটি মানুহর বাসভবন হিসাবে ব্যবহৃত হয়েছিল।  মন্দিরটিতে ব্রহ্মার জটিল গহ্বর রয়েছে এবং অন্যান্য হিন্দু দেবদেবীর চিত্রও রয়েছে।  মানুহ  ছিল একজন মোন এজন্য মন্দিরের মধ্যে  মোনদের অনেক হাঁস সহ পরিসংখ্যান এবং   প্রতীক দেখা যায়।
আব্দুল কাইয়ুম
আব্দুল কাইয়ুম (জন্ম: ২৮ মার্চ ১৯৪৮) বাংলাদেশ পুলিশের আইজিপি ছিলেন । তিনি বাংলাদেশ জাতীয়তাবাদী দলের কেন্দ্রীয় নেতা এবং চেয়ারপার্সনের উপদেষ্টা নির্বাচিত হন।
জন্ম ও শৈশব
আব্দুল কাইয়ুম ১৯৪৮ সালের ২৮ মার্চ বাংলাদেশের জামালপুর জেলার বকশীগঞ্জ উপজেলার পাখিমারা গ্রামে জন্ম গ্রহণ করেন । তিনি জামালপুর জেলা স্কুল ও জামালপুর আশেক মাহমুদ কলেজ থেকে এস এস সি ও এইচ এস সি পাস করেন । ১৯৬৭ সালে ঢাকা বিশ্ববিদ্যালয় থেকে অর্থনীতিতে স্নাতক পাস করেন।
কর্মজীবন
৭ মে ২০০৫ সাল হতে ৬ জুলাই ২০০৬ সাল পর্যন্ত বাংলাদেশ পুলিশের মহা পুলিশ পরিদর্শক (আই জি পি) হিসেবে দায়িত্ব পালন করেন।
তথ্যসূত্র
<references group="https://asiabd24.com/2022/07/35205/" />
চরজানাজাত ইউনিয়ন
চরজানাজাত ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৮টি গ্রাম নিয়ে গঠিত। চরজানাজাত ইউনিয়নের উপর দিয়ে পদ্মা নদী প্রবাহিত হয়েছে।
ভৌগোলিক উপাত্ত
চরজানাজাত ইউনিয়নের মোট আয়তন ৭,৮৯২ একর বা ৩১.৯৪ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৩,৫৫৭টি।
এ ইউনিয়নে হাট-বাজার রয়েছে ৩টি। মসজিদের সংখ্যা ২২টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী চরজানাজাত ইউনিয়নের ৩,৫৫৭টি পরিবারে মোট জনসংখ্যা ১৭,২৩৪ জন এবং প্রতি বর্গ কিলোমিটারে ৫৪০ জন লোক বাস করে। এদের মধ্যে  ৮,৭০৬ জন পুরুষ ও ৮,৫২৮ জন মহিলা এবং লিঙ্গ অনুপাত ১০২। মুসলিম ধর্মালম্বী ১৭,২২৬ জন ও হিন্দু ধর্মালম্বী ৮ জন।
শিক্ষা
২০১১ সালের হিসেব অনুযায়ী চরজানাজাত ইউনিয়নের সাক্ষরতার হার ৩৩.৬% (পুরুষ ৩৪.৯%, মহিলা ৩২.৩%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৮টি সরকারি প্রাথমিক রয়েছে।
সিদ্ধেশ্বর, সল্যান
সিদ্ধেশ্বর পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৭১৫ জন এবং খানার সংখ্যা ছিল ৬০৪ টি।
স্টুডেন্টস ইসলামিক মুভমেন্ট অব ইন্ডিয়া
স্টুডেন্টস ইসলামিক মুভমেন্ট অব ইন্ডিয়া ( সিমি), (Students Islamic Movement of India (SIMI) ১৯৭৭ সালে উত্তর প্রদেশের আলিগড়ে প্রতিষ্ঠা হয়।ভারত সরকার এবং অনেকে বিশ্বাস করে যে সংস্থাটি সন্ত্রাসবাদী কার্যকলাপে যুক্ত। ২০০১ সালে সিমিকে এক বার নিষিদ্ধ ঘোষণা করা হলেও শেষ পর্যন্ত ২০০৬ সালের ৮ ফেব্রুয়ারি এই সংগঠনটি ভারতের সর্বত্র নিষিদ্ধ ঘোষিত হয়। ২০০৮ আগস্টের প্রথম সপ্তাহে বিশেষ ট্রাইব্যুনালের মাধ্যমে নিষেধাজ্ঞা তুলে নিলেও ৬ আগস্ট,২০০৮ ভারতের সুপ্রিম কোর্ট সিমির উপর ঐ নিষেধাজ্ঞা তুলে নেওয়ার সিদ্ধান্তর স্থগিতাদেশ দিয়েছেন।
ভারত সরকার সিমির বিভিন্ন কার্যকলাপের মধ্যে সন্ত্রাসবাদী সংগঠন আল-কায়েদার দ্বারা চালিত হচ্ছে বলে মনে করা হয়। এমন সন্দেহ করা হয় যে সিমি এখন ইন্ডিয়ান মুজাহিদিনের অন্য নাম মাত্র,যারা ইন্ডিয়ান মুজাহিদিন,২০০৮ সালের আহমেদাবাদ ও জয়পুরের বোমা বিস্ফোরণের দায়িত্ব স্বীকার করেছে।.
গঠন
সিমির প্রতিষ্ঠাতা মহম্মদ আহমদউল্লাহ সিদ্দিকি বর্তমানে আমেরিকার ওয়েস্টার্ন ইলিনয়েস বিশ্ববিদ্যালয়ে সাংবাদিকতা ও জনসংযোগের অধ্যাপক। সিদ্দিকি আলিগড় বিশ্ববিদ্যালয়ে গবেষণা করার সময় ‘উপলিব্ধ’ করেন, ভারতীয় গণমাধ্যম মুসলিমদের বিষয়ে ভুল তথ্য প্রচার করে। পদার্থবিদ্যা থেকে তিনি সাংবাদিকতাতে শুরু করেন এবং এই সংগঠনটির প্রতিষ্ঠা করেন। সিদ্দিকি সিমি ছেড়েছেন বহু আগে। তবে তার মতে, সিমির উদ্দেশ্য ছিল ভারতীয় মুসলিমদের শিক্ষিত ও সচেতন করে তোলা এবং ভারতকে পশ্চিমী ভোগবাদের প্রভাব থেকে মুক্ত করে ইসলামি সংস্কৃতি প্রচার করা।। কিন্তু পরবর্তী কালে সিমি তার আদর্শ থেকে বিচ্যুত হয়েছে। জামাত-ই-ইসলামি হিন্দ-এর ছাত্রশাখা হিসাবে সিমি কিছু দিন কাজ করলেও পরে এই জামাত-ই-ইসলামি হিন্দ থেকে তাদের বিচ্ছেদ ঘটে।
দর্শন
১৯৮১ সালে আরাফত ভারতে এলে সিমি-র সদস্যরা তাকে কালো পতাকা দেখান এবং স্লোগান দেন যে তিনি ‘পশ্চিমের পুতুল’। অন্য দিকে জামাত-ই-ইসলাম হিন্দ তাকে দরাজ শংসাপত্র দেয়। সিমি-র এই উগ্রবাদে উত্তরণ ধীরে আরও ভয়াবহ চেহারা নেয়। সিমি-র বহু নেতা-কর্মী লাদেনকেই অবিসংবাদী নেতা বলে মেনে নেন। আম-মুসলিমের কাছে পৌছনোর জন্য তারা নানা ভাষায় পত্রিকা প্রকাশ করেন। বাংলা ভাষায় ‘রূপান্তর, হিন্দি ভাষায় তারিখ ,গুজরাতি ভাষায় ইকক্রা, তামিল ভাষায় সেধি মাদল, মালায়ালাম ভাষায় ভিভেকাম ইংরেজিতে মুভমেন্ট কিশোরদের জন্য শাহিন টাইমস নামের পত্রিকা প্রকাশিত করত। ২০০১ সালে সিমিকে এক বার নিষিদ্ধ ঘোষণা করা হলেও শেষ পর্যন্ত ২০০৬ সালের ৮ ফেব্রুয়ারি এই সংগঠনটি ভারতের সর্বত্র নিষিদ্ধ ঘোষিত হয়।সিমি-র মতাদর্শের সঙ্গে তালিবানদের তেত্ত্বর প্রচুর মিল পাওয়া যায়। এরা জাতীয়তাবাদকে ইসলামের পরিপন্থী মনে করে। মুসলিম বিশ্বের খিলাফতেই এদের বিশ্বাস। অনেকের মতে, সিমি অথবা দেওবন্দ-ঘরানা থেকে উদ্ভূত আবার কারুর মতে তালিবানি-তত্ত্ব থেকে উদ্ভূত। পাকিস্তানের আই এস আই এদের আর্থিক সহায়তা করে। সৌদি আরব ও পশ্চিম এশিয়ার বিভিন্ন দেশ থেকেও এরা অর্থ পায়। কুয়েতের ইন্টারন্যাশনাল ইসলামিক ফেডারেশন অব স্টুডন্ট অর্গানাইজেশন এবং ওয়াল্ডর্ অ্যাসেম্বলি অব মুসলিম ইউথ- এর সঙ্গে সিমির আর্থিক সম্পর্ক আছে।
সন্ত্রাসবাদী কার্যকলাপ
ভয়াবহ উত্তর প্রদেশ বিস্ফোরন-২০০৭, জয়পুর বিস্ফোরন-২০০৮,ব্যাঙ্গালোর বিস্ফোরন-২০০৮ ও আহমেদাবাদ বিস্ফোরন-২০০৮ ঘটে যাওয়ার পর ইন্ডিয়ান মুজাহিদিন এর দায় স্বীকার করেছে। হুজি, লশকর-ই-তৈবা অথবা জৈশ-ই-মহম্মদের সঙ্গে এদের যোগও খুজে পাচ্ছেন গোয়েন্দারা। ইন্ডিয়ান মুজাহিদিন আসলে নিষিদ্ধ সিমি-রই অন্য নাম মাত্র।. আমদাবাদে বিস্ফোরণসমূহের কিছুক্ষণ আগে এই জেহাদি সংগঠনটি তার পূর্বাভাস দিয়েছিল। ২০০৫ সালে অযোধ্যার বিতর্কিত এলাকায় ঢুকে পড়ে হামলা চালানোর অভিযোগে পাচ সিমি কর্মীকে আটক করা হয়। ২০০৩ সালের ১২ সেপ্টেম্বর পশ্চিমবঙ্গের কুমারডুবি-বরাকর শাখায় রেলের স্লিপার ক্লিপ সরিয়ে নেওয়ার অভিযোগে পাচ সিমি কর্মীকে গ্রেফতার করা হয়। ২০০৪ সালে গুজরাতের স্বরাষ্ট্রমন্ত্রী হরেন পাণ্ড্য হত্যাকাণ্ডে সিমির ‘হাত’ আছে বলে দাবি করা হয়।
ভারতীয় রাজনীতি
দিল্লি হাইকোর্টের ট্রাইব্যুনাল রায়ের জন্য বিজেপি ভারতীয় জাতীয় কংগ্রেসের বিরুদ্ধে সন্ত্রাসবাদ দমনে নরম মনোভাব ও স্বরাষ্ট্রমন্ত্রী শিবরাজ পাটিলকে বরখাস্ত করার দাবি জানায়। বিজেপির অভিযোগ, সমাজবাদী পার্টির সঙ্গে ঘনিষ্ঠতার জন্যই স্বরাষ্ট্রমন্ত্রক সিমির বিরুদ্ধে ‘নতুন’ তথ্যপ্রমাণ না দিয়ে নিষেধাজ্ঞা তুলে নেওয়ার পথ প্রশস্ত করেছিল। এর আগে মুলায়ম সিংহ যাদব সিমির উপর নিষেধাজ্ঞা তুলে দেওয়ার প্রতিশ্রুতি দিয়েছিলেন। কংগ্রেস এখন তার প্রতিশ্রুতি পালন করছে।বিজেপির এই অভিযোগে আরও ইন্ধন যুগিয়েছে খোদ মুলায়ম সিংহ যাদব ও কেন্দ্রীয় রেল মন্ত্রী লালুপ্রসাদ যাদবের মন্তব্য। সুপ্রিম কোর্টের স্থগিতাদেশ আসার আগেই মুলায়ম সিংহ যাদব ট্রাইব্যুনালের ওই সিদ্ধান্তকে স্বাগত জানিয়ে বলেন, ‘‘সিমিকে নিষিদ্ধ করতে হলে, আরএসএসকেও নিষিদ্ধ করা উচিত।’’ লালুপ্রসাদ যাদব বলেন, ‘‘আমি অনেক দিন ধরেই বলে আসছি, সিমির উপরে নিষেধাজ্ঞা জারি করা উচিত নয়। যদি সিমিকে নিষিদ্ধ করতে হয়, তা হলে দুর্গাবাহিনী বা শিবসেনাকে নিষিদ্ধ করা হবে না কেন? ভারত সরকার পক্ষের এই মন্তব্য পরই বিজেপি সাংবাদিক সম্মেলন করে এবং বিজেপির মুখপাত্র রাজীবপ্রতাপ রুডি প্রশ্ন করেন, ‘‘সিমির উপর থেকে নিষেধাজ্ঞা তুলে নেওয়ার ব্যাপারে স্বরাষ্ট্র মন্ত্রকের এই ব্যর্থতা কি কোনও বড় পরিকল্পনার অংশ? আস্থা ভোটে সরকারকে টিকিয়ে রাখতে যে সমঝোতা করা হয়েছে, এটি তার অঙ্গ হলে অস্বাভাবিক কিছু নয়।’’
বিজেপি দল থেকে অভিযোগ করে এমন বক্তব্য বলা হয়,'কেন্দ্র আজ সুপ্রিম কোর্টে আবেদন জানালেও ট্রাইব্যুনালের এক সিদ্ধান্তই মনোবল বাড়িয়ে দিয়েছে সিমির মতো সংগঠনের। মালেগাও, মুম্বইয়ের ট্রেনে বিস্ফোরণ, পশ্চিমবঙ্গের রেল লাইনে বিস্ফোরণ, অযোধ্যা হায়দরাবাদ, লক্ষ্মৌ, ফৈজাবাদ, বারাণসী, জয়পুর ও হালের বেঙ্গালুরু, আমদাবাদের বিস্ফোরণের পিছনেও সিমির হাত স্পষ্ট। আইএসআই, আল-কায়দা, লস্কর-ই-তইবা, জইশ-ই-মহম্মদ, বাংলাদেশের হুজির সঙ্গেও তাদের যোগাযোগ রয়েছে।২০০৮ মার্চ মাসেই সংসদে স্বরাষ্ট্র মন্ত্রী শিবরাজ পাটিল জানিয়েছেন, সিমি ধারাবাহিক বিস্ফোরণ-সহ অন্যান্য হামলা চালানোর ছক কষছে। বিভিন্ন জায়গায় হানা দিয়ে সিমির আস্তানা থেকে জিলেটিন স্টিক, ডিটোনেটর, হ্যাণ্ড গ্রেনেড-সহ প্রচুর অস্ত্র উদ্ধার হয়েছে। কী ভাবে সিমি ভারত-বিরোধী ও জঙ্গি কার্যকলাপে যুক্ত থেকেছে, ট্রাইব্যুনালকে দেওয়া স্বরাষ্ট্র মন্ত্রকের বিজ্ঞিপ্ততেও সেই কথা স্পষ্ট ভাবে বলা হয়েছে। এর পরেও কোনও রাজনৈতিক হাত না থাকলে সিমির মত সংগঠন পার পায় না।'
ভিক্টোরিয়া ক্রস
থাম্ব|ডারহাম লাইট ইনফ্যান্ট্রি-র ভিক্টোরিয়া ক্রস বিজয়ীদের স্মৃতিস্তম্ভ ভিক্টোরিয়া ক্রস (Victoria Cross) সর্বোচ্চ সামরিক পদক যা শত্রুর সম্মুখ সমরে অংশ নেয়ার অসম সাহসিকতা ও বীরত্বের জন্য প্রদান করা হয়। কমনওয়েলথভূক্ত দেশ ও সাবেক ব্রিটিশ সাম্রাজ্যভূক্ত উপনিবেশসমূহের প্রতিরক্ষা বাহিনীর সদস্যদেরকে এ পদক দেয়া হয়। পদকটি সবচেয়ে গুরুত্বপূর্ণ ও উল্লেখযোগ্য পদক হিসেবে স্বীকৃত যা অন্য যে-কোন স্তরের পদকের তুলনায় সর্বোৎকৃষ্ট। ভিক্টোরিয়া ক্রসকে সংক্ষেপে ভিসি নামে অভিহিত করা হয়।
উৎপত্তি
শান্তির ৪০ বছর পর ১৮৫৪ সালে ব্রিটেন রাশিয়ার বিরুদ্ধে বৃহৎ যুদ্ধে জড়িয়ে পড়ে। ক্রিমিয়ার যুদ্ধটি ছিল প্রথমদিককার অন্যতম যুদ্ধ যা আধুনিক প্রতিবেদন নির্ভরশীল। উইলিয়াম হাওয়ার্ড রাসেল নামীয় যুদ্ধবিষয়ক সংবাদদাতা ব্রিটিশ সেনাদের সাহসিকতা ও নির্ভীকতার বিষয়ের কথা প্রতিবেদনে উল্লেখ করেছিলেন। কিন্তু তারা পুরস্কারবিহীন অবস্থায় ছিলেন।
ক্রিমিয়ার যুদ্ধের পূর্বে ব্রিটিশ সামরিক বাহিনীতে সাহসিকতার প্রদর্শনের স্বীকৃতির জন্য আনুষ্ঠানিকভাবে কোন আদর্শ পদ্ধতি ব্যবহার করা হতো না। ঊর্ধ্বতন কর্মকর্তারাই কেবলমাত্র অধস্তন পদবীধারী সেনাদেরকে অর্ডার অব দ্য বাথ এবং ব্রেভেট পুরস্কার প্রদান করতেন। কিন্তু এ ধরনের পুরস্কার প্রদানের প্রথা খুবই সীমিত পর্যায়ে ছিল।
অন্যান্য ইউরোপীয় দেশগুলো স্তর কিংবা পদবীকে মূল্যায়িত না করেই পুরস্কার প্রবর্তিত করে। ফ্রান্স লিজিয়ন দোঁ’অনার (লিজিয়ন অব অনার) এবং নেদারল্যান্ড সরকার অর্ডার অব উইলিয়াম প্রদান করে। এরফলে জনগণ এবং রাজদরবারে নতুন পদক প্রবর্তনের কথা দাবী করে। ২৯ জানুয়ারি, ১৮৫৬ সালে (গেজেট আকারে প্রকাশ ৫ ফেব্রুয়ারি, ১৮৫৬) মহারাণী ভিক্টোরিয়া ওয়ারেন্ট প্রদান করেন। এভাবেই আনুষ্ঠানিকভাবে ভিক্টোরিয়া ক্রস পদকের উৎপত্তি ঘটে। আদেশনামাটি ক্রিমিয়ার যুদ্ধকালীন ১৮৫৪ সাল থেকে কার্যকরী হবে।
রাণী ভিক্টোরিয়া তার নিয়ন্ত্রণাধীন যুদ্ধ দপ্তরকে নতুন পদক তৈরীর জন্য নির্দেশনা দেন। সাধারণ অঙ্গসজ্জ্বায় পদকটি অতি উচ্চ মর্যাদার অধিকারী হবে এবং তা কেবলমাত্র সামরিক বাহিনীর সদস্যদের জন্যেই বরাদ্দ থাকবে। প্রিন্স আলবার্টের পরামর্শক্রমে এর সাধারণত্ব প্রশ্নবিদ্ধ হয়; কিন্তু তাতে তিনি ভেটো প্রয়োগ করে এ পদকের নামকরণ করেন দ্য মিলিটারী অর্ডার অব ভিক্টোরিয়া যা পরবর্তীতে ভিক্টোরিয়া ক্রসে রূপান্তরিত হয়। প্রকৃত আদেশনামায় বলা হয় যে, ভিক্টোরিয়া ক্রস কেবলমাত্র শত্রুর উপস্থিতিতে অসম সাহসিকতা ও বীরত্বের জন্যে প্রদান করা হবে। ২৬ জুন, ১৮৫৭ সালে প্রথম পদক বিতরণী অনুষ্ঠান হাইড পার্কে উদযাপিত হয়। এতে রাণী ভিক্টোরিয়া ১১১জন ক্রিমিয়ার যুদ্ধে অংশগ্রহণকৃত সৈনিকদের মধ্যে ৬২জনকে প্রদান করেন। চার্লস ডেভিস লুকাস ভিক্টোরিয়া ক্রস পদকের প্রথম গ্রহীতা ছিলেন।
অঞ্জলি ইলা মেনন
অঞ্জলি ইলা মেনন (জন্ম: ১৯৪০) ভারতের সমসাময়িক শিল্পীদের মধ্যে তিনি নেতৃস্থানীয় একজন। তার ছবিগুলি বেশ কিছু বড়ো সংগ্রহের মধ্যে রয়েছে। ২০০৬ সালে ক্যালিফোর্নিয়ার সানফ্রান্সিসকোতে এশীয় আর্ট মিউজিয়াম কর্তৃক তার কাজ "যাত্রা" গৃহীত হয়। তার পছন্দসই কাজের মাধ্যমটি হল  মেসোনাইটের উপর তেল, যদিও সে কাচ এবং জল রং সহ অন্যান্য মিডিয়াম বা মাধ্যমে কাজ করেছে।  তিনি একজন সুপরিচিত চিত্রশিল্পী। ২০০০ সালে তিনি পদ্মশ্রী পুরস্কার পান। তিনি নিউ দিল্লিতে বাস করেন এবং কাজ করেন।
প্রাথমিক জীবন
অঞ্জলি ইলা মেনন ১৭ জুলাই, ১৯৪০ সালে ব্রিটিশ ভারতে বাংলার [বর্তমানে পশ্চিমবঙ্গে] বনপুর শহরে বাঙালি ও আমেরিকান মিশ্র পরিবারে  জন্মগ্রহণ করেন। তিনি তামিলনাড়ুর নিলগিরি পাহাড়ের লোগাতলে লরেন্স স্কুলে  গিয়েছিলেন। ১৫ বছর বয়সে তিনি স্কুলে চলে গেলে তিনি কয়েকটি পেইন্টিং বিক্রি করে দিয়েছিলেন। মুম্বাইয়ের ফলিত চারুকলা ইনস্টিটিউট এবং পরবর্তীকালে দিল্লি বিশ্ববিদ্যালয় থেকে ইংরেজি সাহিত্যে ডিগ্রি অর্জন করেন, যেখানে তিনি বিখ্যাত মহিলা কলেজ মিরান্ডা হাউসে অধ্যয়ন করেন। এই সময়ে, তিনি মোডিগ্লিয়ানি, এবং ভারতীয় চিত্রশিল্পী মকবুল ফিদা হুসেন এবং অমৃতা শেরগিলের কাজের প্রতি আকৃষ্ট হন। ১৮ বছর বয়সে, তিনি বিভিন্ন শৈলীর ৫৩ টি পেইন্টিং সহ একটি একক প্রদর্শনী অনুষ্ঠিত করেন। ১৯৫৯ থেকে ১৯৬১ সাল পর্যন্ত প্যারিসে ইক্লল দেস বিওস-আর্টসে পড়াশোনা করার সময় তার সৃজনশীল প্রতিভার জন্য তাকে ফরাসি সরকার বৃত্তি প্রদান করে। বাড়িতে ফিরে আসার আগে, তিনি ইউরোপ এবং পশ্চিম এশিয়ায় ব্যাপকভাবে ভ্রমণ করেন এবং রোমানিয়াস এবং বাইজানটাইন শিল্প অধ্যয়নরত।
কাজ
অঞ্জলি ইলা মেনন এর পছন্দের মাধ্যমটি ছিল মেসোনাইটের উপর তেলর ব্যবহার, সেটি এলার্ণিস রং এবং পাতলা ধুলা দ্বারা ব্যবহার করে প্রয়োগ করে। তেল পেইন্টিং এবং মুরালস ছাড়াও, তিনি কম্পিউটার গ্রাফিক্স এবং কাচ সহ অন্যান্য অন্যান্য মাধ্যমে কাজ করেছেন। তিনি তার ধর্মীয়-থিমযুক্ত কাজ, প্রতিকৃতি এবং নন্দের কাজের জন্য সুপরিচিত, যে কাজগুলি একটি স্পন্দনশীল রঙের প্যালেট অন্তর্ভুক্ত করা হয়েছে এবং এটি কিউবি থেকে ইউরোপীয় রেনেসাঁদের শিল্পীদের স্মরণ করিয়ে দেয় এমন বিভিন্ন ধরনের শৈলীতে রচিত হয়েছে। ১৯৯৭ সালে প্রথমবারের মত তার অ-প্রতীকী কাজ, বৌদ্ধ বিমূর্ত সহ প্রদর্শিত। তিনি প্যারিস, আলজিয়ার্স, এবং সাও পাওলো বিয়েনালেসে এবং নয়া দিল্লীতে তিনটি ত্রৈন্যালালে ভারতের প্রতিনিধিত্ব করেন।
পরবর্তী জীবন
অঞ্জলি ইলা মেনন তার শৈশব প্রেমিক রাজা মেননকে বিয়ে করেন যিনি একজন ভারতীয় নৌবাহিনীর কর্মকর্তা এবং পরে অ্যাডমিরাল হিসেবে অবসর গ্রহণ করেন। তাদের বিয়ের পর থেকে তিনি ভারতে, মার্কিন যুক্তরাষ্ট্র, ইউরোপ, জাপান এবং পূর্ববর্তী ইউএসএসআরতে বসবাস করেছেন এবং এই সব  দেশে তার চিত্রের পঁয়তাল্লিশটি একক প্রদর্শনী করেছেন। তিনি একটি সুপরিচিত চিত্রশিল্পী এবং বিভিন্ন অনুষ্ঠানগুলিতে ভারতকে প্রতিনিধিত্ব করেছেন।
প্রদর্শনী
আঞ্জোলি ইলা মেনন-এর প্রায় ৩০ টি প্রদর্শনী লন্ডনের ব্ল্যাক হিট গ্যালারি, বন শহরের গ্যালার রডিকে, ওয়াশিংটনের উইনস্টন গ্যালারি, ইউএসএসআর-এর ডামা খোদোঝিঙ্কভ, নিউ দিল্লির রবীন্দ্রভবন শ্রীধরনী গ্যালারী, কলকাতার একাডেমী অফ ফাইন আর্টস, মাদ্রাজের দি গ্যালারি, বোম্বের জাহাঙ্গীর গ্যালারি, কেমুনল্ড গ্যালারী, তাজ গ্যালারি এবং হংকং-এর মায়া গ্যালারী জাদুঘর অ্যানডেক্সে অনুষ্ঠিত হয়েছে।  ১৯৮৮ সালে বোম্বেতে একটি পূর্বাপর প্রদর্শনী অনুষ্ঠিত হয় এবং তিনি ফ্রান্স, জাপান, রাশিয়া ও মার্কিন যুক্তরাষ্ট্রের বিভিন্ন আন্তর্জাতিক অনুষ্ঠানগুলিতে অংশগ্রহণ করেন। বেসরকারি ও কর্পোরেট সংগ্রহের পাশাপাশি তার চিত্রগুলি ভারত ও বিদেশের জাদুঘরের মাধ্যমে সংগৃহীত হয়েছে।
সিনবাঙ, সল্যান
সিনবাঙ পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩০১২ জন এবং খানার সংখ্যা ছিল ৫৩৮ টি।
এমাদউদ্দীন আহমদ
খান বাহাদুর এমাদউদ্দীন আহমদ (১৮৭৫-১৯৩৬) বাংলাদেশের একজন বরেণ্য রাজনৈতিক ব্যক্তিত্ব। ১৯২২ সালে তিনি খান বাহাদুর উপাধিতে ভূষিত হন। তিনি বেঙ্গল লেজিসলেটিভ কাউন্সিলের সদস্য ছিলেন।
প্রাথমিক জীবন
এমাদউদ্দীন আহমদ রাজশাহী বিভাগের চাঁপাইনবাবগঞ্জ জেলার রাজারামপুর গ্রামে জন্মগ্রহণ করেন।
শিক্ষা জীবন
এমাদউদ্দীন আহমদ রাজশাহী কলেজিয়েট স্কুল থেকে এনট্রান্স পাস করেন। তিনি এফ.এ পাস করেন রাজশাহী কলেজ থেকে। রাজশাহী কলেজ থেকেই তিনি বি.এ ডিগ্রি লাভ করেন এবং কলকাতা বিশ্ববিদ্যালয় থেকে বি.এল ডিগ্রি লাভ করেন।
কর্ম জীবন
কর্ম জীবনের শুরুতে তিনি রাজশাহী জজকোর্টে আইন ব্যবসায় যোগদান করেন।
অর্জন
তার নামানুসারে রাজশাহীর একটি রাস্তার নামকরণ করা হয় খান বাহাদুর এমাদউদ্দীন রোড। ১৯২২ সালে তাকে তার কর্মদক্ষতা এবং ব্যক্তিত্বের স্বীকৃতি স্বরূপ খানবাহাদুর উপাধিতে ভূষিত করা হয়।
মৃত্যু
১৯৩৬ সালের ৭ মে তিনি শেষ নিঃশ্বাস ত্যাগ করেন৷
খন্দকার নাসিরুল ইসলাম
খন্দকার নাসিরুল ইসলাম বাংলাদেশ জাতীয়তাবাদী দলের একজন রাজনীতিবিদ ও ফরিদপুর-১ (মধুখালী,বোয়ালমারী,আলফাডাঙা) আসনের সাবেক সাংসদ। তিনি ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত স্বতন্ত্র সংসদ সদস্য।
স্ত্রীলিঙ্গ
thumbnail|রোমান দেবী ভেনাসের প্রতীক প্রায়শ স্ত্রী লিঙ্গ চিত্রিত করতে ব্যবহার করা হয়। স্ত্রী বা স্ত্রীলিঙ্গ (♀) বলতে বোঝানো হয় প্রাণীর সেই লিঙ্গকে যে নিজেদের শরীরে সন্তান ধারণ করে। স্ত্রীজাতীয় প্রাণীদের শরীরে যৌন সঙ্গমের দ্বারা পুরুষজাতীয় প্রাণীদের শুক্রাণু প্রবেশ হয়ে সন্তান উৎপাদন করে।
খন্দকার নাসিরুল ইসলাম
জন্ম ও প্রাথমিক জীবন
খন্দকার নাসিরুল ইসলাম ফরিদপুর জেলায় জন্মগ্রহণ করেন।
স্ত্রীলিঙ্গ
ব্যুত্পত্তি এবং ব্যবহার
খন্দকার নাসিরুল ইসলাম
রাজনৈতিক ও কর্মজীবন
খন্দকার নাসিরুল ইসলাম ফরিদপুর জেলা বিএনপির সাবেক সহসভাপতি। তিনি স্বতন্ত্র প্রার্থী হিসেবে ফরিদপুর-১ (মধুখালী,বোয়ালমারী,আলফাডাঙা) আসন থেকে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত সংসদ সদস্য। ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে প্রার্থী হয়ে পরাজিত হন।
নলশীসা নদী
নলশীসা নদী বাংলাদেশের উত্তর-পশ্চিমাঞ্চলের দিনাজপুর জেলা এবং রংপুর জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নলশীসা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৩।
পুরনো সুরমা নদী
পুরনো সুরমা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫১।
লিগ্যাসি টাওয়ার (পূর্বাচল, ঢাকা)
লিগ্যাসি টাওয়ার হচ্ছে একটি প্রস্তাবিত  ১৪২তলা বিশিষ্ট আকাশচুম্বী ভবন, যা নির্মিত হবে পূর্বাচল নতুন শহর, ১৯ নম্বর সেক্টর, বাংলাদেশে। এর নির্মাণ ব্যয় ধরা হয়েছে ৩ বিলিয়ন মার্কিন ডলার। এটি এই অঞ্চলের ব্যবসায় বাণিজ্যের উপর  ব্যাপক প্রভাব ফেলবে এবং একে ঘিরে আরো কয়েকটি বাণিজ্যিক ভবন লিবারেশন টাওয়ার, ল্যাঙ্গুয়েজ টাওয়ার নির্মিত হবে। এর নির্মাণের জন্য ২০১৬ সালে একটি আন্তর্জাতিক দরপত্র আহব্বান করা হয়েছে।
ভৌগোলিক অবস্থান
ভৌগোলিক স্থানাঙ্কে আইকনিক টাওয়ারের অবস্থান ।
সার্বিক দিক
বিল্ডিংটি নির্মাণের প্রথম প্রস্তাবনা করে যুক্তরাষ্ট্র ভিত্তিক আবাসন নির্মাণ কোম্পানি কেপিসি গ্রুপ,প্রতিষ্ঠাতা কালী পি. চৌধুরী। কোম্পানীটি প্রথমে ১০০ একর জায়গার প্রস্তাবনা করে, পরে তা কমিয়ে ৬০ একরে আনা হয়। মে ২০১৬ তে জমিটি নিলামে উঠানোর প্রস্তাবনা করা হয়েছিল কিন্তু কোনো কোম্পানী দর হাকায় নি। সেপ্টেম্বর ২০১৬-এ গৃহায়ণ ও গণপূর্ত মন্ত্রী মোশাররফ হোসেন বলেন পরবর্তী দুইমাসে দরপত্র আহ্বান শেষ হয়ে যাবে।
প্রকল্পটি তিন ভাগে বিভক্ত,প্রথম পর্বে আইকনিক টাওয়ার নির্মাণ শেষ হবে। দ্বিতীয় পর্বে ভবনটিকে ঘিরে আরো অনেক বাণিজ্যিক ভবন নির্মিত হবে। তৃতীয় পর্বে থাকবে কৃত্রিম লেক,মেগা শপিং মল, ৫ তারকা মানের আন্তজার্তিক হোটেল, ৭০ হাজার সিটের একটি ক্রীড়া কেন্দ্র থাকবে এটির নাম হবে পূর্বাচল ইন্টারন্যাশনাল ক্রিকেট আরেনা। প্রকল্পটি ঢাকার একটি নতুন জেলা হবে এবং দক্ষিণ এশিয়ার সর্ববৃহৎ ব্যবসায় জেলা হবে। বুয়েটের  গবেষণা বিভাগ,টেস্টিং,পরামর্শ বিভাগ এবং রাজউক হবে প্রকল্পটির প্রধান পরামর্শক।
সৈজুবাল টাকুরা
সৈজুবাল টাকুরা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩১৩৭ জন এবং খানার সংখ্যা ছিল ৫৯৩ টি।
কোত দিভোয়ার জাতীয় ফুটবল দল
কোত দিভোয়ার জাতীয় ফুটবল দল (Équipe Nationale de football de Côte d'Ivoire, Ivory Coast national football team) হচ্ছে আন্তর্জাতিক ফুটবলে কোত দিভোয়ারের প্রতিনিধিত্বকারী পুরুষদের জাতীয় দল, যার সকল কার্যক্রম কোত দিভোয়ারের ফুটবলের সর্বোচ্চ নিয়ন্ত্রক সংস্থা আইভোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, কোত দিভোয়ার প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে কোত দিভোয়ার দাহোমিকে ৩–২ গোলের ব্যবধানে পরাজিত করেছে।
কোত দিভোয়ার এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে প্রত্যেকটি আসরে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে। অন্যদিকে, আফ্রিকা কাপ অফ নেশন্সে কোত দিভোয়ার অন্যতম সফল দল, যেখানে তারা ২টি (১৯৯২ এবং ২০১৫) শিরোপা জয়লাভ করেছে। এছাড়াও, কোত দিভোয়ার ১৯৯২ ফিফা কনফেডারেশন্স কাপে চতুর্থ স্থান অর্জন করেছে।
দিদিয়ের জোকোরা, কলো তুরে, দিদিয়ের দ্রগবা, গেরভিনিয়ো এবং সালোমন কালুর মতো খেলোয়াড়গণ কোত দিভোয়ারের জার্সি গায়ে মাঠ কাঁপিয়েছেন।
শিরুয়াইল ইউনিয়ন
শিরুয়াইল ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩৫টি গ্রাম নিয়ে গঠিত।
ভৌগোলিক উপাত্ত
শিরুয়াইল ইউনিয়নের মোট আয়তন ৩,৮৯৮ একর বা ১৫.৭৮ বর্গ কিলোমিটার। গ্রামের সংখ্যা ৩৫টি। ঘরবাড়ির সংখ্যা ৩,৬৬২টি।
এ ইউনিয়নে হাট রয়েছে ১টি উৎরাইল হাট বাংলাদেশের মধ্যে অন্যতম বৃহত্তম হাট এটি । এবং এই ইউনিয়ন এ ৯ টি ওয়াড রয়েছে
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শিরুয়াইল ইউনিয়নের ৩,৬৬২টি পরিবারে মোট জনসংখ্যা ১৫,৯৩৬ জন এবং প্রতি বর্গ কিলোমিটারে ১০১০ জন লোক বাস করে। এদের মধ্যে ৭,৬৪৪ জন পুরুষ ও ৮,২৯২ জন মহিলা এবং লিঙ্গ অনুপাত ৯২। মুসলিম ধর্মালম্বী ১৫,৪৫৫ জন ও হিন্দু ধর্মালম্বী ৪৮১ জন। এছাড়াও উপজাতি মারমা জনগোষ্ঠী রয়েছে ১টি পরিবারে ৩ জন।
২০১১ সালের হিসেব অনুযায়ী শিরুয়াইল ইউনিয়নের সাক্ষরতার হার ৪১.৬% (পুরুষ ৪২.০%, মহিলা ৪১.২%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।
জন ক্রেইগ ভেন্টার
right|thumb|জীববিজ্ঞানী ক্রেইগ ভেন্টার জন ক্রেইগ ভেন্টার (জন্ম: অক্টোবর ৬, ১৯৪৬) যুক্তরাষ্ট্রের একজন জীববিজ্ঞানী। তার উল্লেখযোগ্য কাজগুলোর মাঝে অন্যতম হল প্রথম মানব জিনের সিকুয়েন্স (Human Genome Sequencing) করা, প্রথম সম্পূর্ণ গবেষণাগারে সংশ্লেষিত ডিএনএর মাধ্যমে কোষের বংশবৃদ্ধি করানো। দ্বিতীয় আবিস্কারটিকে গবেষণাগারে জীবন সৃষ্টি করা হিসেবেও উল্লেখ করা হচ্ছে। বিজ্ঞানী ভেন্টার ইন্সটিটিউট অফ জিনোমিক রিসার্চ, জন ক্রেইগ ভেন্টার ইন্সটিটিউটের প্রতিষ্ঠাতা। ২০০৭ এবং ২০০৮ সালে টাইম ম্যাগাজিনের সবচাইতে প্রভাবশালী ব্যক্তিদের তালিকায় ক্রেইগ ভেন্টারের নাম রাখা হয়।
শৈশব
ক্রেইগ ভেন্টার যুক্তরাষ্ট্রের ইউটার সল্টলেকে জন্মগ্রহণ করেন।
শিক্ষা
ভেন্টার মিলস্‌ হাই স্কুলের ছাত্র ছিলেন। তারপর তিনি ক্যালিফোর্নিয়ার কমিউনিটি কলেজ, সানমেটো কলেজে লেখা পড়া করেন। ১৯৭২ সালে তিনি শারীরতত্ত্বতে (Physiology)বিএস ডিগ্রি অর্জন করেন। ক্যালিফোর্নিয়া বিশ্ববিদ্যালয়, সানডিয়াগো হতে তিনি ফার্মাকোলজি (Pharmacology) বিষয়ে পিএচডি ডিগ্রি লাভ করেন।
নিরাই কুড়াম
নিরাই কুড়াম (நிறைகுடம்) হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র। শিবাজি গণেশন এবং বানিশ্রী চলচ্চিত্রটির নায়ক-নায়িকা ছিলেন। মুক্তা ফিল্মসের ব্যানারে চলচ্চিত্রটির পরিচালক এবং প্রযোজক উভয়ের নামই ছিলো মুক্তা।
রায়দিঘি বিধানসভা কেন্দ্র
রায়দিঘি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। ২০১১ সালে মথুরাপুর বিধানসভা কেন্দ্রটি অপসারিত হয় এবং একটি নতুন বিধানসভা কেন্দ্র তৈরি হয় (রায়দিঘি বিধানসভা কেন্দ্র)।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৪ নং রায়দিঘি বিধানসভা কেন্দ্রটি মথুরাপুর-২ সমষ্টি উন্নয়ন ব্লক এবং আবদ ভগবানপুর, দেবীপুর, কৃষ্ণচন্দ্রপুর, লালপুর, শংকরপুর ও নলুয়া গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত।
রায়দিঘি বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
বিধানসভার বিধায়ক
দ্রষ্টব্য: পূর্ববর্তী বছরে এলাকার বিধানসভা কেন্দ্রের বিধায়ক সদস্য মথুরাপুর বিধানসভা কেন্দ্র দেখুন।
২০১১
২০১১ সালের নির্বাচনে, তৃণমূল কংগ্রেসের দেবশ্রী রায় তার নিকটতম প্রতিদ্বন্দ্বী সিপিআই (এম) এর কান্তি গাঙ্গুলিকে পরাজিত করেন।
রিম, নেপাল
রিম পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩১২০ জন এবং খানার সংখ্যা ছিল ৫৭০ টি।
পোড়া নদী
পোড়া নদী বা পোড়া খাল বা খাইয়া নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাইয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫২।
পারোত্তা
পারোত্তা, ম্যালাবরী পারোত্তা, বা অমলজি বেরোত্তা  ময়দার পাতলা খামির থেকে তৈরি করা হয়।  মূলত  ভারতীয় উপমহাদেশ থেকে এই পারোত্তার উদ্ভব হয়েছে। এটি দক্ষিণ ভারতে অনেক জনপ্রিয় খাদ্য । বর্তমানে দক্ষিণ ভারত ছাড়াও ভারতে অন্যত্রে কিছু কিছু জায়গায় পারোত্তা পাওয়া যায়। এটি কেরল থেকে প্রথম উদ্ভব হওয়া একটি সাধারণ স্ট্রিট ফুড। মহারাষ্ট্র, কর্ণাটক, তামিলনাড়ু এবং ব্যাঙ্গালোর, মুম্বই, দিল্লি প্রভৃতি বড় বড় শহরগুলিতে পাওয়া যায়। তবে কেরল পারোত্তা সবচেয়ে জনপ্রিয়। এছাড়া সংযুক্ত আরব আমিরাতের দেশগুলোতে এবং শ্রীলঙ্কার মতো প্রতিবেশী দেশগুলিতেও এটি পাওয়া যায় । পারোত্তা সাধারণত স্ট্রিট ফুড হিসাবে পাওয়া যায়, যা রাস্তার ধারে সন্ধ্যা ও সকালের দিকে খোলা অবস্থায় তৈরি করা হয়। এবং কেরল, তামিলনাড়ু, কর্ণাটক, অন্ধ্র প্রদেশ এবং তেলঙ্গানা জুড়ে বেশীরভাগ রেস্তোঁরাগুলোতে এটি পাওয়া যায়। কিছু জায়গায় এটি বিবাহ, ধর্মীয় উৎসব এবং অন্যান্য উৎসবগুলিতেও মেহমানদারিতে পরিবেশন করা হয়। এটি তৈরিতে ময়দা, ডিম (কিছু রেসিপিতে), তেল বা ঘি এবং পানি দিয়ে খামির করে তৈরি করা হয়। ময়দার পাতলা স্তরগুলো পিটানো হয় এবং পরে এই পাতলা স্তরগুলো হাতের সাহায্য একটি তাওয়ার মধ্যে গোলাকারভাবে ছড়িয়ে পড়ে। বলটিকে সমতল এবং ভাজা ভাজা রোল করা হয়।
সাধারণত, পারোত্তা সবজি কোরমা বা মুরগী, মাটন বা গরুর মাংসের সালনা (একটি মশলাদার তরকারি) দিয়ে খাওয়া হয়। মরিচ পরোট এবং কোথু পারোত্তা প্যারোটাস ব্যবহার করে তৈরি করা হয়।
উপকরণ
পারোত্তা ময়দা, ডিম, ঘি, রান্নার তেল ইত্যাদির সংমিশ্রণে ময়দার খামির তৈরি করা হয়। এটি পরে গরম তাওয়ায় ফেলে পারোত্তা তৈরি করতে হয়।
স্বাস্থ্য প্রভাব
ময়দা চালের মিহি ময়দা থেকে তৈরি। যে কোনও খাবারের মতোই, পারোত্তা / মালবাড়ী পারাটা / পোড়োত্তা ডাক্তার সহ অনেকেই অস্বাস্থ্যকর বলে মনে করেন । অস্বাস্থ্যকর ও অতিরিক্ত তেলযুক্ত বলে স্বাস্থ্য বিশেষজ্ঞগণ এই খাবার পরিহার করতে পরামর্শ প্রদান করে। এই কারণে "আটা পারোত্তা" নামে নতুন এক ধরনের সংস্করণ পারোত্তা হিসাবে বেশ জনপ্রিয় হয়েছে। এটি আটা বা পুরো গমের ময়দা থেকে তৈরি হয়। পুরোপুরি গমের ময়দা বা আটা তৈরি পারোত্তা যা কেবলমাত্র শহরাঞ্চলে পাওয়া যায়। গমের আটার তৈরি পারোত্তা চালের ময়দা থেকে তৈরি পারোত্তা থেকে স্বাস্থ্যকর মনে করা হয়।
২০১৯ আয়ারল্যান্ড ক্রিকেট দলের ইংল্যান্ড সফর
আয়ারল্যান্ড ক্রিকেট দল একমাত্র টেস্ট ক্রিকেট খেলার জন্য ইংল্যান্ড সফর করে, যা জুলাই ২০১৯-এ অনুষ্ঠিত হয়।
ড্যামিয়েন ফ্লেমিং
ড্যামিয়েন উইলিয়াম ফ্লেমিং (Damien Fleming; জন্ম: ২৪ এপ্রিল, ১৯৭০) পশ্চিম অস্ট্রেলিয়ার বেন্টলি এলাকায় জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। তন্মধ্যে, অভিষেক টেস্টেই তিনি হ্যাট্রিক করার বিরল গৌরবের অধিকারী হন। এছাড়াও, ‘ফ্লেমো’ ডাকনামে পরিচিত ড্যামিয়েন ফ্লেমিং ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের পক্ষে খেলতেন।
খেলোয়াড়ী জীবন
৭৮টি প্রথম-শ্রেণীর ক্রিকেটে ভিক্টোরিয়ার পক্ষে খেলে ২৫৮ উইকেট লাভ করেন। ১৯৮৯-৯০ মৌসুমে পশ্চিম অস্ট্রেলিয়ার বিপক্ষে অভিষেক প্রথম-শ্রেণীর ক্রিকেটে ৬/৩৭ পান।
১৯৯৪ থেকে ২০০১ সালের মধ্যবর্তী সময়কালে ২০ টেস্ট ও ৮৮ ওডিআইয়ে অংশগ্রহণ করেন। স্টিভ ওয়াহ ও রিকি পন্টিংয়ের নেতৃত্বাধীন অস্ট্রেলিয়া দলের অন্যতম সদস্য ছিলেন তিনি। টেস্টে উইকেট প্রতি ২৫.৮৯ রান দিয়ে ৭৫ উইকেট তুলে নেন। তন্মধ্যে তার সেরা বোলিং পরিসংখ্যান ছিল ৫/৩০। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে টেস্ট অভিষেকেই হ্যাট্রিক করেছেন ফ্লেমিং। বাদ-বাকী দু’জন হচ্ছেন - মরিস অলম ও পিটার পেথেরিক। রাওয়ালপিন্ডিতে স্বাগতিক পাকিস্তানে বিপক্ষে অনুষ্ঠিত টেস্টের দ্বিতীয় ইনিংসে সেলিম মালিকের তৃতীয় উইকেট নিয়ে দুই ইনিংসে তার হ্যাট্রিক সম্পন্ন হয়।
অবসর
আঘাতজনিত কারণে তার খেলোয়াড়ী জীবনকে সংক্ষিপ্ত করতে হয় ও অবসর নিতে বাধ্য হন তিনি। ২০০৩ সালে সকল স্তরের ক্রিকেট থেকে অবসর নেন। এরপর তিনি অস্ট্রেলীয় ক্রিকেট একাডেমির প্রধান কোচ হিসেবে মনোনয়ন দেয়া হয়। এছাড়াও তিনি আন্তর্জাতিক ও ঘরোয়া শেফিল্ড শিল্ডের খেলায় ধারাভাষ্যকারের দায়িত্ব পালন করেন। বিল উডফুল, কিথ মিলার ও ক্ল্যারি গ্রিমেটের সাথে তাকেও বিংশ শতকের সাউথ মেলবোর্ন ক্রিকেট ক্লাবের অন্যতম সদস্য হিসেবে মনোনীত করা হয়।
সিদ্ধ কুমাখ
সিদ্ধ কুমাখ পশ্চিম-মধ্য নেপালের কর্ণালী প্রদেশের সল্যান জেলার একটি গ্রামীণ পৌরসভা।
এন১১০ (বাংলাদেশ)
পটভূমি
এই সড়কের শুরু হল লিংক রোড, যেখান থেকে এই রাস্তাটি পশ্চিমে এবং কক্সবাজার–টেকনাফ সড়কটি দক্ষিণ-পূর্ব দিকে চলে গেছে। এই মহাসড়কটি কক্সবাজারের ব্যস্ততম সড়ক যা লিংক রোড থেকে শুরু হয়ে শহরের প্রধান শহরতলীর কলাতলী হয়ে লাবনী পয়েন্টের ঝিনুক বাজার পর্যন্ত বিস্তৃত। ১০.৯৬৮ কিলোমিটার দৈর্ঘ্যের এই রাস্তাটির দুটি লেন রয়েছে যা ৭.৩০ মিটার চওড়া। এই মহাসড়কটি প্রস্তাবিত মীরসরাই–কক্সবাজার মেরিন ড্রাইভের অংশ।
সম্প্রসারণ
২০১৮ সালে মহাসড়কটি চার লেনে উন্নীত করার জন্য পরিকল্পনা কমিশনে একটি প্রস্তাব পাঠানো হয়। ওই বছর প্রকল্পটি নিয়ে একাধিক বৈঠকের পর তা চূড়ান্ত হয়। ১৯ ফেব্রুয়ারী ২০১৯ তারিখে সড়ক পরিবহন ও সেতুমন্ত্রী ওবায়দুল কাদের ঘোষণা করেন যে প্রকল্পটির জন্য শীঘ্রই দরপত্র শুরু করা হবে। প্রধানমন্ত্রী শেখ হাসিনা ২০২২ সালের ৭ ডিসেম্বরে এই সম্প্রসারণ প্রকল্পের উদ্বোধন করেন।
চন্দ্রযান-১
চন্দ্রযান-১ (সংস্কৃত: चंद्रयान-१ ) ভারতের প্রথম চন্দ্র অভিযান। এই অভিযানের উদ্যোক্তা দেশের জাতীয় মহাকাশ সংস্থা ভারতীয় মহাকাশ গবেষণা সংস্থা (ইসরো)। এই চন্দ্র অভিযান মিশনটি কোনো মনুষ্য দ্বারা চালিত নয়। এটিতে একটি অরবিটর ও একটি ইমপ্যাক্টর রয়েছে। পিএসএলভি –সি১১ নামক পিএসএলভি-র একটি উন্নত সংস্করণ দ্বারা এক মহাকাশযানের মাধ্যমে এটি উৎক্ষেপণ করা হয়।  ২০০৮ সালের ২২ অক্টোবর ভারতীয় সময় অনুযায়ী সকাল ০৬:২২ মিনিটে চেন্নাইয়ের ৮০ কিলোমিটার উত্তরে অন্ধ্রপ্রদেশ রাজ্যের নেলোর জেলার শ্রীহরিকোটা থেকে চন্দ্রযান-১ উৎক্ষিপ্ত হয়। ভারতের মহাকাশ কর্মসূচিতে এই মিশনটি একটি বড়ো পদক্ষেপ। এর ফলে চন্দ্রাভিযানে ভারত বর্তমানে এশিয়ায় চিন ও জাপানের প্রতিদ্বন্দ্বী রাষ্ট্র। ২০০৮ সালের ৮ নভেম্বর সফলভাবে এই মহাকাশযানটি চাঁদের কক্ষপথে প্রবেশ করে।
২০০৮ সালের ১৪ নভেম্বর ২০:০৬ মিনিটে মুন ইমপ্যাক্ট প্রোবটি চাঁদের কক্ষপথে ভ্রাম্যমাণ চন্দ্রযান থেকে পৃথক হয়ে যায় এবং চাঁদের দক্ষিণ মেরুতে সফল ও সুনিয়ন্ত্রিত পন্থায় অবতরণ করে। চাঁদের মাটিতে বিশ্বের চতুর্থ কোনো রাষ্ট্রের জাতীয় পতাকা ওড়ে। ওই দিন ২০:৩১ মিনিটে চাঁদের দক্ষিণ মেরুস্থ জ্বালামুখ শ্যাকলটনে অবতরণ করে মুন ইমপ্যাক্ট প্রোবটি। উপ-উপরিস্থলস্থ ডেবরিশটি মুক্ত করে দেওয়া হয় চাঁদের মাটিতে জলের উপস্থিতি পরীক্ষা করে দেখার জন্য।
প্রকল্পটির জন্য মোট ৩৮৬ কোটি টাকা ব্যয় হয়।
এই রিমোট সেন্সিং চান্দ্র উপগ্রহটির উৎক্ষেপণ মুহুর্তের ওজন ছিল ১৩৮০ কিলোগ্রাম এবং চান্দ্র কক্ষপথে প্রবেশকালে এর ওজন হয় ৬৭৫ কিলোগ্রাম। এই যানে দৃশ্য, প্রায় ইনফ্রারেড, সফট ও হার্ড এক্স-রশ্মি স্পন্দনের জন্য ব্যবহৃত উচ্চ রেজোলিউশনের রিমোট সেন্সিং যন্ত্রপাতি নিয়ে যাওয়া হয়। দু-বছরের কার্যকালের লক্ষ্যমাত্রা ধার্য হয়েছে এই যানটির জন্য। এই সময়ের মধ্যে চন্দ্রপৃষ্ঠের রাসায়নিক চরিত্র সংবলিত একটি সম্পূর্ণ মানচিত্র একটি একটি তৃতীয়মাত্রিক টোপোগ্রাফি অঙ্কণের কাজে হাত দেওয়া হয়েছে। মেরু অঞ্চলকে বিশেষ গুরুত্ব দেওয়া হয়েছে, কারণ এখানে বরফ পাওয়ার সম্ভাবনা আছে।. এই মিশনে পাঁচটি ইসরো পেলোড ও নাসা, ইএসএ, বুলগেরিয়ান স্পেস এজেন্সি প্রভৃতি আন্তর্জাতিক সংস্থার ছয়টি পেলোড বিনামূল্যে বহন করে নিয়ে যাওয়া হয়েছে।
ইব্রাহিম সোহরাওয়ার্দী
ইব্রাহিম সোহরাওয়ার্দী (১৮৯৬-১৯৭১) বালাসোর, ওড়িশা থেকে একজন ভারতীয় শিক্ষাবিদ, লেখক এবং ভাষাবিদ ছিলেন। তিনি স্থানীয় ছাত্রদের জন্য ওডিয়াতে প্রথম ইংরেজি ব্যাকরণ বই লিখেছিলেন বলে কৃতিত্ব দেওয়া হয়। তিনি ব্রিটিশ ভারতে ইংরেজি অধ্যয়নে উচ্চ বিশিষ্টতা অর্জন করেছিলেন এবং বহু প্রজন্মের ছাত্র ও পণ্ডিতদের শিখিয়েছিলেন যে কীভাবে পশ্চিমা ভাষাগুলিকে শিক্ষাগত সুবিধার জন্য অনুসরণ করা যেতে পারে। ১৯৩০ সালে  সত্যাগ্রহ আন্দোলনের সময় তিনি সক্রিয় সত্যাগ্রহীদের একজন ছিলেন।
পরিবার এবং শিক্ষা
কাজী সৈয়দ ইব্রাহিম খলিল উল্লাহ আলকাদরী সোহরাওয়ার্দী বালাসোরের কাজী পরিবারে কাজী সৈয়দ আবদুল সাত্তার আলকাদরি এবং তার স্ত্রী মুনের উন নিসা আখতারের ঘরে জন্মগ্রহণ করেন। পিতার দিক থেকে তিনি ছিলেন পারস্যের ধর্মতত্ত্ববিদ আব্দুল কাদির জিলানির সরাসরি বংশধর। তাঁর পিতা ছিলেন বালাসোরের মুখতার, যখন তাঁর মা, বেগম মুনের উন নিসা ছিলেন আবদুল্লাহ আল-মামুন সোহরাওয়ার্দী এবং হাসান সোহরাওয়ার্দীর প্রথম চাচাতো ভাই। ইব্রাহিম তার মাতৃগৃহে প্রতিপালিত হন। তিনি কলকাতার সেন্ট জেভিয়ার্স কলেজিয়েট স্কুলে পড়াশোনা করেন এবং পরে কলকাতা মাদ্রাসা থেকে তার মধ্যবর্তী শিক্ষা শেষ করেন। তারপর অবশেষে তিনি র্যাভেনশ কলেজ থেকে স্নাতক ডিগ্রি অর্জন করেন।
কর্মজীবন
ইব্রাহিম কলকাতা মাদ্রাসায় অ্যাংলো ফার্সি বিভাগে শিক্ষক হিসেবে যোগদান করেন। এরপর ১৯১৯ সালে তিনি মাদ্রাসার প্রধান শিক্ষক হিসেবে নিযুক্ত হন। তিনি ১৯২৮ থেকে ১৯৩৪ সাল পর্যন্ত জর্জ হাই স্কুল, সম্বলপুরের প্রধান শিক্ষক ছিলেন। ইব্রাহিম পরে জাতীয়তাবাদী আন্দোলনে যোগ দেন এবং রাজা বৈকুণ্ঠ নাথ দে-এর ঘনিষ্ঠ সহযোগী ছিলেন।
তিনি বুঝতে পেরেছিলেন যে স্থানীয় ওড়িয়ার ছাত্ররা ইংরেজি ভাষার সূক্ষ্মতা বুঝতে অনেক সমস্যার সম্মুখীন হয়েছিল কারণ এটি তাদের কাছে সম্পূর্ণ বিজাতীয় ছিল। এইভাবে তিনি ছাত্রদের ইংরেজি ভাষা সম্পর্কে আরও ভাল বোঝার জন্য ওডিয়াতে ইংরেজি ব্যাকরণ বই লিখেছেন এবং প্রকাশ করেছেন। তার দুটি বই পুরী জেলা স্কুলের স্কুল পাঠ্যক্রমের অন্তর্ভুক্ত ছিল।
তিনি মোহামেডান লিটারারি সোসাইটির সদস্যও ছিলেন। তিনি গোপবন্ধু চৌধুরীর নেতৃত্বে ইঞ্চুদিতে 1930 সালের লবণ সত্যাগ্রহে অংশগ্রহণ করেছিলেন এবং আইন অমান্য আন্দোলনের সময় জাতীয়তাবাদী কর্মীদের সাহায্যের হাত বাড়িয়ে দিয়েছিলেন।
বটরখাল নদী
বটরখাল নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বটরখাল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৩।
নীলফামারী-১
নীলফামারী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১২তম এবং জেলার ১ম সংসদীয় আসন। এ আসন থেকে নির্বাচিত বর্তমান সংসদ সদস্য হলেন আফতাব উদ্দিন সরকার, তিনি ২০১৪ সাধারণ নির্বাচনে আওয়ামী লীগ থেকে নির্বাচিত হয়েছিলেন।
সীমানা
নীলফামারী-১ আসনটি নীলফামারী জেলার ডিমলা উপজেলা ও ডোমার উপজেলা নিয়ে গঠিত।
ইতিহাস
নীলফামারী ১ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। তৎকালীন রংপুর-১ আসন থেকে নীলফামারী-১ সৃষ্টি করা হয়েছিল।
সুজি বেটস
খেলোয়াড়ী জীবন
বর্তমানে তিনি মহিলাদের টুয়েন্টি২০ ক্রিকেটে দলের পক্ষ হয়ে সর্বোচ্চ রান ও সর্বোচ্চ ব্যাটিং গড়ের অধিকারীনি খেলোয়াড়। ২০১৩ সালে একদিনের আন্তর্জাতিকে বর্ষসেরা মহিলা ক্রিকেটারের পুরস্কার লাভ করেন তিনি। ২০১৫ সালেও আইসিসি বর্ষসেরা মহিলা ওডিআই ও টি২০আইয়ের সেরা খেলোয়াড় হন।
অর্জনসমূহ
২০১৩ ও ২০১৫ সালে আইসিসি বর্ষসেরা মহিলা ওডিআই ক্রিকেটার এবং ২০১৫ সালে আইসিসি বর্ষসেরা মহিলা টি২০আই ক্রিকেটারের পুরস্কারসহ উইজডেন কর্তৃক বিশ্বের শীর্ষস্থানীয় মহিলা ক্রিকেটারের সম্মাননা লাভ করেন।
সুতং সেতু
সুতং ইয়াংজি নদী সেতু (সুতং সেতু নামে পরিচিত) হচ্ছে একটি ক্যাবল স্টেইড সেতু, যা ইয়াংজি নদীর উপর দিয়ে যায় এবং নানটং ও চাংসু শহরকে যুক্ত করে।
নকশা এবং নির্মান
সুতং সেতু হলো বিশ্বের দ্বিতীয় দীর্ঘতম তার সংযুক্ত সেতু যার প্রধান স্প্যানের দৈর্ঘ্য ।এর দুইপাশের দুটি স্প্যানের প্রত্যেকটির দৈর্ঘ্য এবং আরও চারটি তার সংযুক্ত স্প্যান রয়েছে।সেতুটি ২০১০ সালে আমেরিকান সোসাইটি অফ সিভিল ইঞ্জিনিয়ারস থেকে আউটস্ট্যান্ডিং সিভিল ইঞ্জিনিয়ারিং অ্যাচিভমেন্ট অ্যাওয়ার্ড পেয়েছে। এর দুটি পিলারের, তাই এটি বিশ্বের পঞ্চম উচ্চতম সেতু। সেতুটি মোট দৈর্ঘ্য । এর নির্মানকাজ শুরু হয় ২০০৩ সালে এবং ২০০৭ সম্পূর্ণ যুক্ত করা হয় ২০০৭ এর জুনে।২০০৮ সালের মে মাসে শেতুটিকে যানচলাচলের জন্য খুলে দেওয়া হয় এবং আনুষ্ঠানিকভাবে খোলা হয় জুনের ৩০ তারিখে। ।এর নির্মানে ব্যায় হয় আনুমানিকভাবে ১.৭ বিলিয়ন ডলার।
আত্মা (হিন্দু দর্শন)
আত্মা (आत्मन्) সংস্কৃত শব্দ যা ব্যক্তির (সর্বজনীন) আত্ম বা স্ব-অস্তিত্বের সারাংশকে বোঝায়, যেমনটি অহং (অহংকার), মন (চিত্ত) ও মূর্ত অস্তিত্ব (প্রকৃতি) থেকে আলাদা। শব্দটিকে প্রায়ই অন্তরাত্মা,  অথবা "স্বয়ং" হিসেবে অনুবাদ করা হয়, যেহেতু এটি শুধুমাত্র বিশুদ্ধ চেতনা বা সাক্ষী-চেতনাকে বোঝায়। মোক্ষ অর্জন করতে মানুষকে অবশ্যই স্ব-জ্ঞান (আত্মজ্ঞান বা ব্রহ্মজ্ঞান) অর্জন করতে হবে।
আত্মা হল ভারতীয় দর্শনের বিভিন্ন দর্শনে কেন্দ্রীয় ধারণা, যা আত্ম, স্বতন্ত্র স্ব (জীবাত্মা), পরম আত্মা (পরমাত্মা) এবং পরম বাস্তবতা (ব্রহ্ম) এর মধ্যে সম্পর্কের বিষয়ে বিভিন্ন দৃষ্টিভঙ্গি রয়েছে, যা বলে যে তারা হল: সম্পূর্ণ অভিন্ন (অদ্বৈত),   সম্পূর্ণ ভিন্ন (দ্বৈত), অথবা একত্রে অ-ভিন্ন ও ভিন্ন (ভেদাভেদ)।
হিন্দুধর্মের ছয়টি গোঁড়া দর্শন বিশ্বাস করে যে প্রতিটি জীবের (জীব) মধ্যে আত্মা আছে, যা দেহ-মনের জটিল থেকে আলাদা। এটি বৌদ্ধ মতবাদের সাথে প্রধান পার্থক্যের বিন্দু যা অনাত্তা, যা মনে করে যে সারমর্মে কোন জীবের অভিজ্ঞতামূলক উপাদানের মধ্যে কোন অপরিবর্তনীয় সারমর্ম বা আত্ম খুঁজে পাওয়া যায় না, এটি কী তা নিয়ে নীরব থাকা মুক্ত।
বুৎপত্তি
আত্মা একটি সংস্কৃত শব্দ যার অর্থ "সার অথবা শ্বাস"।  এটি প্রত্ন-ইন্দো-ইউরোপীয়  শব্দ *h₁eh₁tmṓ থেকে উদ্ভূত হয়েছে। আত্মা, কখনও কখনও পাণ্ডিত্যপূর্ণ সাহিত্যে আত্মন হিসাবে বৈশিষ্ট্যসূচক চিহ্ন ছাড়া বানান করা হয়,  এর অর্থ ব্যক্তির "বাস্তব স্বয়ং", "অভ্যন্তরীণ সারমর্ম।" যদিও প্রায়শই "অন্তরাত্মা" হিসাবে অনুবাদ করা হয়, এটি "স্ব" হিসাবে আরও ভালভাবে অনুবাদ করা হয়।
অর্থ
হিন্দুধর্মে, আত্মা বলতে বোঝায় মানুষের স্ব-অস্তিত্বের সারাংশ, পর্যবেক্ষণকারী বিশুদ্ধ চেতনা বা সাক্ষী-চেতনা যেমন সাংখ্যের পুরুষের দ্বারা উদাহরণ দেওয়া হয়েছে। এটি বস্তুগত বাস্তবতায় মূর্ত করা সদা-বিকশিত মূর্ত ব্যক্তি সত্তা (জীবাত্মা) থেকে আলাদা, যা সাংখ্যের প্রকৃতি দ্বারা উদাহরণ, এবং অহংকার, মন এবং সমস্ত অপবিত্র ক্লেশ দ্বারা চিহ্নিত। মূর্ত ব্যক্তিত্ব ও অহংকার স্থানান্তরিত হয়, সময়ের সাথে বিবর্তিত হয় বা পরিবর্তিত হয়, যদিও আত্মা তা করে না। এটি "বিশুদ্ধ, অভেদহীন, স্ব-উজ্জ্বল চেতনা।"
হিন্দুধর্মে আত্মাকে চিরন্তন, অবিনশ্বর, কালের বাইরে, "শরীর বা মন বা চেতনার মতো নয়, কিন্তু... এমন কিছু যা এই সমস্ত কিছুকে অতিক্রম করে"।  আত্মা হল অপরিবর্তনীয়, চিরন্তন, অন্তরতম দীপ্তিময় স্বয়ং যা ব্যক্তিত্ব দ্বারা প্রভাবিত নয়, অহং দ্বারা প্রভাবিত নয়; আত্মা হল যা চির-মুক্ত, কখনও সীমাবদ্ধ নয়, উপলব্ধি করা উদ্দেশ্য, অর্থ, জীবনের মুক্তি।  যেমন পুচালস্কি বলেছেন, "হিন্দু ধর্মীয় জীবনের চূড়ান্ত লক্ষ্য হল স্বতন্ত্রভাবে অতিক্রম করা, নিজের প্রকৃত প্রকৃতিকে উপলব্ধি করা", নিজের অন্তর্নিহিত সারাংশ, যা ঐশ্বরিক ও বিশুদ্ধ।
বেদ
ভারতীয় শাস্ত্রে আত্মা শব্দটির প্রাথমিক ব্যবহার পাওয়া যায় ঋগ্বেদে। প্রাচীন ভারতীয় বৈয়াকরণ যাস্ক ঋগ্বেদের সূত্রগুলোর টীকাকার বা নিরুক্তকারী ছিলেন, তিনি আত্মার এই অর্থকে গ্রহণ করেন: “আত্মা হল সর্বব্যাপী নীতি, এতি সেই সত্তা যাতে অন্যান্য উপাদানগুলো একত্রিত হয়, এটি চূড়ান্ত সচেতন নীতি।”
ঋগ্বেদের অন্যান্য মন্ত্রে আত্মার কথা উঠে এসছে, যেমন ১।১১৫।১, ৭।৮৭।২, ৭।১০১।৬, ৮।৩।২৪, ৯।২।১০, ৯।৬।৮, ১০।১৬৮।৪ ইত্যাদি
উপনিষদ
সমস্ত উপনিষদের মধ্যে আত্মা হল কেন্দ্রীয় বিষয়, এবং "আপনার আত্মাকে জানুন" তাদের বিষয়ভিত্তিক কেন্দ্রগুলির মধ্যে একটি। উপনিষদগুলি বলে যে আত্মা "মহাবিশ্বের চূড়ান্ত সারমর্ম" এবং সেইসাথে "মানুষের অত্যাবশ্যক শ্বাস" বোঝায়, যা "অভিনয় ঐশ্বরিক" যেটির জন্মও হয় না এবং মৃত্যুও হয় না। সৃষ্টিতত্ত্ব ও মনস্তত্ত্ব পৃথক করা যায় না, এবং এই পাঠ্যগুলি বলে যে প্রতিটি ব্যক্তির আত্মার মূলটি শরীর, মন বা অহং নয়, কিন্তু আত্মা। উপনিষদ দুটি স্বতন্ত্র, কিছুটা ভিন্ন থিম প্রকাশ করে আত্ম ও ব্রহ্মের সম্পর্কের উপর। কেউ কেউ শেখায় যে ব্রহ্ম আত্মার সাথে অভিন্ন, আবার কেউ কেউ শেখায় যে আত্মা ব্রহ্মের অংশ কিন্তু এর সাথে অভিন্ন নয়। এই প্রাচীন বিতর্কটি হিন্দুধর্মের বিভিন্ন দ্বৈত ও অদ্বৈত তত্ত্বে পরিণত হয়েছিল। বাদরায়ণের ব্রহ্মসূত্র এই কিছুটা বিরোধপূর্ণ তত্ত্বগুলিকে সংশ্লেষিত ও একীভূত করেছে, এই বলে যে আত্মা ও ব্রহ্ম কিছু ক্ষেত্রে আলাদা, বিশেষ করে অজ্ঞতার সময়ে, কিন্তু গভীরতম স্তরে এবং আত্ম-উপলব্ধির অবস্থায়, আত্মা ও ব্রহ্ম অভিন্ন, অ-ভিন্ন (অদ্বৈত)। কোলারের মতে, এই সংশ্লেষণটি সাংখ্য-যোগ বিদ্যালয়ের দ্বৈতবাদী ঐতিহ্য এবং ন্যায়-বৈশেশিকা বিদ্যালয়ের বাস্তববাদ-চালিত ঐতিহ্যকে প্রতিহত করে, এটি হিন্দুধর্মের সবচেয়ে প্রভাবশালী আধ্যাত্মিক ঐতিহ্য হিসাবে বেদান্তের ভিত্তি হয়ে উঠতে সক্ষম করে।
বৃহদারণ্যক উপনিষদ
বৃহদারণ্যক উপনিষদে আত্মাকে বর্ণনা করা হয়েছে এমন একটি বিষয় হিসেবে যার মধ্যে সবকিছু বিরাজ করে, যার মূল্য সর্বোচ্চ, যা সর্বব্যাপী, যা সব কিছুর সার, যা বর্ণনারও ঊর্ধ্বে। বৃহদারণ্যক উপনিষদের ৪.৪.৫ নং শ্লোকে আত্মাকে ব্রহ্ম হিসেবে চিহ্নিত করা হয়েছে, এবং একে বলা হয়েছে এভাবে - কেউ যা তার সবকিছু, কেউ যা হতে পারে তার সবকিছু, কারও স্বাধীন ইচ্ছা, কারও ইচ্ছা, কেউ যা করে, কেউ যা করে না, কারও মধ্যে যে শুভত্ব আছে, কারও মধ্যে যা অশুভ আছে, সব কিছুর সাথেই আত্মা সম্পর্কিত। "আত্মা প্রকৃতপক্ষে ব্রহ্মই। এটিকে বুদ্ধি, মন, প্রাণবায়ু, চোখ, কান, পৃথিবী, জল, বায়ু, আকাশ, অগ্নি ছাড়া আর যা কিছু আছে, কামনা, কামনাহীনতা, ক্রোধ, অক্রোধ, ন্যায়, অন্যায়, সবকিছু হিসেবে চিহ্নিত করা যায়। যা কিছু জানা, যা কিছু প্রত্যক্ষ করা হয়, যা কিছু অনুমিত হয় - সব কিছু দ্বারাই একে চিহ্নিত করা যায়। আত্মা ক্রিয়া করে, তাই এটি শুভ কিছু করলে এটি শুভত্বে পরিণত হয়, এবং মন্দ কিছু করলে এটি অশুভে পরিণত হয়। ন্যায় কার্যের দ্বারা এটি ন্যায়বান, এবং অনিষ্ট ক্রিয়ার দ্বারা এটি অনিষ্টকরে পরিণত হয়। অবশ্য অন্যেরা বলেন, "আত্মকে কেবলই কামনা দ্বারাই চিহ্নিত করা যায়। আত্ম বা নিজ যা কামনা করে, তাই স্থির করে, যা স্থির করে তাই সম্পাদন করে, আর যা সম্পাদন করে তারই পরিণাম প্রাপ্ত হয়।"
- বৃহদারণ্যক উপনিষদ ৪.৪.৫
আত্মার এই ধারণা, অর্থাৎ এটি সকলেরই আত্ম, এবং সকল জীবই ব্রহ্ম, এসব কথা বৃহদারণ্যক উপনিষদে ব্যাপকভাবে বারবার বলা হয়েছে। এই উপনিষদ জোর দিয়ে বলে যে, "আমিই ব্রহ্ম", এবং "আমি" ও "তুমি" বা "আমি" ও "সে" এর মধ্যে কোন পার্থক্য নেই। এই "আমি", "তুমি", "সে" হল মুক্তির সূত্র, এবং এমনকি ঈশ্বরও এরকম মুক্তিপ্রাপ্ত ব্যক্তিকে জয় করতে পারেনা। যেমন ১.৪.১০ নং শ্লোকে বলা হয়েছে - "ব্রহ্ম আগে এরকম ছিল; তাই এটিও আত্মাকে জানত। আমি ব্রহ্ম, তাই এটি সব কিছুতে পরিণত হয়। আর দেবতাদের মধ্যে যেই এই আলোকপ্রাপ্ত হয়, সেও তাতে পরিণত হয়। ঋষিদের ক্ষেত্রেও তাই ঘটে, মানুষের সাথেও তাই ঘটে। যেই নিজেকে "আমি ব্রহ্ম" হিসেবে জানে, সেই বিশ্বজগতে পরিণত হয়। এমনকি দেবতারাও তাকে জয় করতে পারেনা, কারণ সে তাদের আত্মায় পরিণত হয়েছে। এখন, যদি একজন মানুষ অন্য দেবতাদের পূজা করে, চিন্তা করে: "সে এক আর আমি আরেক", তাহলে সে জানে না। সে সেই দেবতাদের কাছে পশুর মত। মানুষকে যেমন অনেক পশু সেবা করে, তেমনি মানুষ দেবতাদেরকে সেবা করে। যদি কোন পশুকে তার থেকে নিয়ে যাওয়া হয় তাহলে সে রেগে যায়, তাহলে অনেককে যদি কেড়ে নেয়া হয় তাহলে কী ফল হতে পারে? তাই মানুষদের এই জ্ঞানার্জন দেবতাদের জন্য সন্তোষজনক ব্যাপার নয়।"
- বৃহদারণ্যক উপনিষদ ১.৪.১০
কঠোপনিষদ
বৃহদারণ্যক উপনিষদের সাথে প্রারম্ভিক ও মধ্যকালীন উপনিষদগুলোও আত্মা বিষয়ে আলোচনা করেছে, এগুলোতে মানুষ কীভাবে মুক্তি ও পরম সুখ লাভ করতে পারে সেই বিষয়ে তত্ত্বের বিকাশ সাধন করা হয়েছে। উদাহরণস্বরূপ, কঠোপনিষদে আত্মাকে প্রত্যেক মানুষ ও জীবিত জীবের মধ্যকার সর্বব্যাপী এবং পারমার্থিক অন্তরতম সার হিসেবে ব্যাখ্যা করা হয়েছে। এটি এক, যদিও জীবিত জীবসমূহের বহিরাকৃতি বিভিন্ন আকারে প্রকাশিত হয়, যেমন ২.২.৯ নং শ্লোকে বলা হয়েছে - "জগতে অগ্নি যেমন এক হবার পরও তা যা কিছুকে দহন করে তার আকার ধারণ করে, সকল জীবিত সত্তার অন্তরাত্মাও এক হবার পরও তা যেখানে প্রবেশ করে তার আকার ধারণ করে, আর সকল আকারই বহিঃস্থ।"
- কঠোপনিষদ, ২.২.৯